recursal/SuperWikiNEXT-32B huggingface dataset:
यह लेख आहार संबंधी आयोडीन के बारे में है। भौतिक तत्त्व के लिए, आयोडिन तत्त्व देखें।(इसका दूसरा नाम "अवकारक लवण" भी है।)

**आहारीय आयोडीन** मानव शरीर के अत्यावश्यक भौतिक तत्त्व है। ये अवटु ग्रंथि के सम्यक, कार्यविधि के लिए आवश्यक है जो शक्ति का निर्माण करती है, हानिप्रद कीटाणुओं को मारती है और इसके हार्मोन थांयरांक्सीजन की कमी पूरी करती है। आयोडीन मन को शांति प्रदान करती है, तनाव कम करती है, मस्तिष्क को सतर्क रखती है और बाल, नाखून, दांत और त्वचा को उत्तम स्थिति में रखने में मदद करता है। आयोडिन की कमी से गर्दन के नीचे अवटु ग्रंथि की सूजन (गलगंड) हो सकती है और हार्मोन का उत्पादन बन्द हो सकता है जिससे शरीर के सभीसंस्थान अव्यवस्थित हो सकते हैं। इसकी कमी से मन्द मानसिक प्रतिक्रियायें, धमनियों में सख्ती एवं मोटापा हो सकता है।

मानव शरीर में केवल १०-१२ मिलीग्राम आयोडिन होती है किन्तु इसके बिना जीवित रहना सम्भव नहीं है। आयोडिन कोलेस्ट्रॉल की रासायनिक संशलेषण में सहायता करती है और धमनियों में कोलेस्ट्रॉल चर्बी को भी बढ़ाती है। शरीर में आयोडिन की अधिकता होने से नाक में नमी अधिक हो जाती है। जल में ली गई क्लोरीन शरीर से आयोडिन अधिकता को निकालने का कारण होती है। अधिक मात्रा में आयोडीन वाले आहार है मूली, शतावर (*एस्पेरेगस रेसिमोसस*), गाजर, टमाटर, पालक, आलू, मटर, खुंभी, सलाद, प्याज, केला, स्ट्राबेरी, समुद्र से प्राप्त होने वाले आहार, अंडे की जर्दी, दूध, पनीर और कॉड-लिवर तेल।

आयोडिन की कमी से उत्पन्न विकारों पर नियंत्रण के लिये १९८६ में न्यूसेफ़ और आस्ट्रेलिया की सरकार के समर्थन से तीसरी दुनिया के देशों को सहायता देने के लिये एक अन्तराष्ट्रीय परिषद स्थापित की गई थी। भारत ने १९९२ से पहले व्यापक आयोडिन युक्त नमक की नीति अपनाई थी।
फ़्रैंकी राजा शिल्दबर्त तृतीय द्वारा जारी किया गया एक आदेश
**सैलिक क़ानून** (Salic law या Salian Law) मध्यकालीन यूरोप के फ़्रैंक लोगों की न्यायिक व्यवस्था थी। इसकी धाराओं को लातीनी भाषा में लिखित रूप में दर्ज किया गया था और फ़्रैंकी नरेश ने इसके रखरखाव के लिए एक समिति नियुक्त की हुई थी। इस क़ानून की ८वीं सदी ईसवी में बनी कई पांडुलिपियाँ मिली हैं और ९वीं सदी के अन्त तक के कुछ बदलावों वाले संस्करण भी मिलते हैं। एक ६ठी शताब्दी की प्रति भी मिली है लेकिन इसके सच्चे होने की पूर्ण पुष्टि अभी इतिहासकारों ने नहीं की है, इसलिए सम्भव है कि यह जाली हो या इसे समझने में कोई ग़लती हुई हो। इस बात पर सर्वसहमति है कि फ़्रैंकी क्षेत्रों में सैलिक क़ानून ६ठी सदी से लागू हो चुका था और इसका पहला प्रकाशन ५०७ से ५११ ईसवी के बीच हुआ।

सैलिक न्याय-व्यवस्था में पैतृक धन-अधिकार जैसे नागरिक क़ानून (सिविल लॉ) और हत्या जैसे अपराधों से सम्बन्धित दंड विधि (क्रिमिनल लॉ) दोनों के सम्बन्ध मे धाराएँ मौजूद हैं। आधुनिक काल में मध्य यूरोप में जर्मनी, फ़्रान्स, बेलजियम, ऑस्ट्रीया, हंगरी और नेदेरलैंड्ज़ जैसे कई देशों के क़ानूनों पर सैलिक क़ानून का प्रभाव मिलता है।

इन्हें भी देखें
---------------

* फ़्रैंक लोग

सन्दर्भ
-------

1. ↑  Drew, Katherine Fischer (1991). The laws of the Salian Franks (Pactus legis Salicae). Philadelphia: University of Pennsylvania Press. ISBN 0-8122-8256-6/ISBN 0-8122-1322-X.
2. ↑  Western Society: A Brief History, Volume 1: From Antiquity to Enlightenment, John P. McKay, Bennett D. Hill, John Buckler, Clare Haru Crowston, Merry E. Wiesner-Hanks, pp. 153, Macmillan, 2010, ISBN 9780312594282, *... In the sixth century one group, the Salian (SAY-lee-uhn) Franks, issued a law code called the Salic (SAL-ik) Law, the earliest description of Germanic customs ...*
**इंका** दक्षिण अमेरीका के मूल निवासिओं (रेड इण्डियन जाति) की एक गौरवशाली उपजाति थी। इंका प्रशासन के सम्बन्ध में विद्वानों का ऐसा मत है कि उनके राज्य में वास्तविक राजकीय समाजवाद (स्टेट सोशियलिज्म) था तथा सरकारी कर्मचारियों का चरित्र अत्यंत उज्ज्वल था। इंका लोग कुशल कृषक थे। इन्होंने पहाड़ियों पर सीढ़ीदार खेतों का प्रादुर्भाव करके भूमि के उपयोग का अनुपम उदाहरण प्रस्तुत किया था। आदान-प्रदान का माध्यम द्रव्य नहीं था, अत: सरकारी करों का भुगतान शिल्पों की वस्तुओं तथा कृषीय उपजों में किया जाता था। ये लोग खानों से सोना निकालते थे, परंतु उसका मंदिरों आदि में सजावट के लिए ही प्रयोग करते थे। ये लोग सूर्य के उपासक थे और ईश्वर में विश्वास करते थे।

इतिहास
------

१४३८-१५२७ ईसवी के काल में इंका सभ्यता का विस्तार
सन् ११०० ई. तक इंका लोग अपने पूर्वजों की भान्ति अन्य पड़ोसियों के जैसा जीवन ही व्ययतीत करते थे, परंतु लगभग सन् ११०० ई. में कुछ परिवार कुसको घाटी में पहुँचे जहाँ उन्होंने आदिम निवासियों को परास्त करके कुज़्को नामक नगर का शिलान्यास किया। यहाँ उन्होंने लामा नामक पशु के पालन के साथ-साथ कृषि भी आरंभ की। कालांतर में उन्होंने टीटीकाका झील के दक्षिण पश्चिम में अपने राज्य को प्रशस्त किया। सन् १५२८ ई. तक उन्होंने पेरू, ईक्वाडोर, चिली तथा पश्चिमी अर्जेंटीना पर भी अधिकार कर लिया। परन्तु यातायात के साधनों के अभाव में तथा गृहयुद्ध के कारण इंका साम्राज्य छिन्न-भिन्न हो गया।

इन्हें भी देखें
---------------

* माया सभ्यता

बाहरी कड़ियाँ
-------------

* अमेरिका की प्राचीन सभ्याताएं और भारत
आंशिक बिकनी वैक्स के बाद महिला का जघन क्षेत्र
**बिकनी वैक्सिंग** एक विशेष मोम का उपयोग करके झांट के बालों को हटाना है, जो गर्म या ठंडा हो सकता है, जो बालों का पालन करता है और जब त्वचा से मोम को जल्दी से हटा दिया जाता है, आमतौर पर कपड़े की पट्टी के साथ। जबकि यह प्रथा मुख्य रूप से महिलाओं से जुड़ी है, पुरुष वैक्सिंग कभी-कभी पुरुषों के झांट के बालों को हटाने के लिए की जाती है।

एक **बिकनी रेखा** ऊपरी पैर और आंतरिक जांघ का क्षेत्र है जिसमें झांट के बाल बढ़ते हैं जो आम तौर पर एक स्विमिंग सूट के निचले हिस्से से ढके नहीं होते हैं। कुछ संस्कृतियों में, इस क्षेत्र में दिखाई देने वाले झांट के बालों को नापसंद किया जाता है और/या शर्मनाक माना जाता है और इसलिए इसे कभी-कभी हटा दिया जाता है। हालांकि, कुछ लोग झांट के बाल हटाते हैं जो सौंदर्यशास्त्र, व्यक्तिगत सौंदर्य, स्वच्छता, संस्कृति, धर्म, फैशन एवं यौन संभोग करते समय उजागर नहीं होंगे।

सामाजिक दृष्टिकोण
-----------------

इस्लाम में, शरीर के अनचाहे बालों को हटाने को *फित्रा* की क्रिया के रूप में जाना जाता है।  भारत में, 1901 में नृवंशविज्ञानी एफ. फ़ोसेट ने लिखा था, नायर के रूप में जानी जाने वाली हिंदू जाति समूह की महिलाओं के एक रिवाज के रूप में योनी के पास झांट के बालों सहित शरीर के बालों को हटाने का अवलोकन किया था। पश्चिमी समाजों में, महिलाओं के शरीर के बाल (सिर के बाल, आंखों की पलकों और भौहों को छोड़कर) को हटाने को पारंपरिक रूप से तब उचित माना जाता है जब वे दिखाई दे रहे हों।

संदर्भ
------

1. ↑  Barker, Olivia (August 23, 2005), "The male resistance to waxing is melting away", *USA Today*, अभिगमन तिथि August 26, 2016
2. 1 2 3  Tschachler, Heinz; Devine, Maureen; Draxlbauer, Michael (2003), *The EmBodyment of American Culture*, Berlin-Hamburg-Münster: LIT Verlag, पपृ॰ 61–62, आई॰ऍस॰बी॰ऍन॰ 978-3-8258-6762-1
3. ↑  AlGhamdi, Khalid M.; AlHomoudi, Fahad A.; Khurramb, Huma (July 2014). "Skin care: Historical and contemporary views". *Saudi Pharmaceutical Journal*. **22** (3): 171–178. डीओआइ:10.1016/j.jsps.2013.02.005. Abu Huraira narrated that the Prophet (pbuh) said, 'Five are the acts akin to Fitra (i.e. customs of sound nature): circumcision, shaving the pubic hair, cutting the nails, plucking the hair under the armpits and clipping the moustache'.
4. ↑  F. Fawcett (2004) [1901]. *Nâyars of Malabar*. Asian Educational Services. पृ॰ 195. आई॰ऍस॰बी॰ऍन॰ 978-81-206-0171-0. अभिगमन तिथि June 23, 2011.
सैयद कौसर जमाल एक भारतीय कवि, निबंधकार और शिक्षाविद हैं। उनका जन्म 24 अक्टूबर 1950 को भारत के पश्चिम बंगाल के मुर्शिदाबाद गांव में हुआ था।

उनके चेर्नोबिलर मेघ को सोपान साहित्य पुरस्कार और आशालता साहित्य पुरस्कार से सम्मानित किया गया था। जमाल के पास नेशनल बुक ट्रस्ट, इंडिया द्वारा प्रकाशित अनुवाद की तीन पुस्तकें हैं। इसके अलावा, उन्होंने बंगाली साहित्यिक पत्रिकाओं के लिए सौ से अधिक फ्रांसीसी कविताओं का बंगाली में अनुवाद किया है।

जीवनी
-----

सैयद कौसर जमाल, जिनका जन्म 24 अक्टूबर 1950 को भारत के पश्चिम बंगाल के मुर्शिदाबाद गाँव में हुआ था, बंगाली के एक प्रख्यात कवि और निबंधकार हैं। उन्होंने पिछली सदी के शुरुआती सत्तर के दशक से लिखना शुरू किया था। वह बंगाली में प्रमुख साहित्यिक पत्रिकाओं में अपने लेखन का योगदान देते रहे हैं। उनकी कविताओं की किताबें हैं नास्तो अरन्ये नीलगिरी, अन्या आक उपत्याका, चेर्नोबिलर मेघ, नक्षत्र-पेरेक और अनुपस्थितिर अदल थेके, 'परमनाबिक बिजतला', 'बिस्फोरोंपरबो'।

उनके चेर्नोबिलर मेघ को सोपान साहित्य पुरस्कार और आशालता साहित्य पुरस्कार से सम्मानित किया गया था। जमाल की कविताओं में एक स्पष्ट सादगी की विशेषता है, लेकिन एक रहस्यमय असंख्य मन द्वारा चिह्नित किया गया है जो मानव मन की प्रकृति में गहराई से उतरता है।

जमाल के पास नेशनल बुक ट्रस्ट, इंडिया द्वारा प्रकाशित अनुवाद की तीन पुस्तकें हैं। इसके अलावा, उन्होंने बंगाली साहित्यिक पत्रिकाओं के लिए सौ से अधिक फ्रांसीसी कविताओं का बंगाली में अनुवाद किया है।

सैयद कौसर जमाल ने कलकत्ता विश्वविद्यालय से अपनी मास्टर डिग्री प्राप्त की और एक उच्च माध्यमिक विद्यालय में अध्यापन में एक छोटे से कार्यकाल के बाद 1978 में ऑल इंडिया रेडियो में शामिल हो गए। पेशे से एक रेडियो प्रसारक, उन्होंने भारतीय विद्या भवन (1997-) में पत्रकारिता और जन संचार पढ़ाया। 2000) और वर्तमान में विश्वभारती में अतिथि व्याख्याता हैं।

उनकी कविताओं की किताबें
-----------------------

* नास्तो अरन्ये नीलगिरी (1978),
* अन्या एक उपत्याका (1985),
* चेरनोबिलर मेघ (1993),
* रामधनुमाया (1997),
* नखत्रपेरेक (2000),
* अनुपस्थितिर अदल थेके (2005)
* सासवाटर मेधाखोनी (2010)

अनुवाद की पुस्तकें
------------------

* उपेंद्रकिशोर रॉयचौधरी (लीला मजूमदार),
* भारतीय साहित्य: एक सिंहावलोकन (कृष्ण कृपालिनी),
* ए विलेज बाय द सी (अनीता देसाई) फ्रेंच पोएट्री 1950-2000 (बंगाली भाषा में अनुवाद)

बाहरी कड़ियाँ
-------------

* सैयद कौसर जमाली द्वारा जादूगर

सन्दर्भ
-------

* *Who's Who of Indian Writers*, published by Sahitya Akademi, New Delhi, 1999

1. ↑  "सैयद कौसर जमाली". अभिगमन तिथि 12 जुलाई 2022.
2. ↑  चंदक, सेनगुप्ता. *The Rays Before Satyajit Creativity and Modernity in Colonial India*. ओयूपी इंडिया. अभिगमन तिथि 4 मई 2016.
सैमुएल रिचर्डसन।
**सैमुएल रिचर्डसन** (१६८९-१७६१) की गणना अंग्रेजी उपन्यास के निर्माताओं में की जाती है। 

साधारण प्रतिभा के इस लेखक का साहित्यक्षेत्र में प्रवेश अकस्मात्‌ ही हुआ। लगभग पचास वर्ष की अवस्था तक इनका पूरा समय अपने निजी मुद्रण व्यवसाय के सफल संचालन में ही लगा। इसी बीच दो पुस्तकविक्रेताओं ने इनसे पत्रों की शैली में एक उपदेशात्मक ग्रंथ लिखने का आग्रह किया जिससे सर्वसाधारण, विशेषतया महिलाओं को, जीवन की विभिन्न परिस्थितियों में उचित आचरण की शिक्षा मिल सके। इस प्रकार 'फेमिलियर लेटर्स ऑन इंपोर्टेंट अकेजंस' के प्रकाशन से इनके साहित्यिक जीवन का प्रारंभ हुआ। फिर तो इन्होंने पामेला (Pamela), क्लैरिसा हार्लो तथा सर चार्ल्स ग्रैडिसन नामक तीन बड़े बड़े उपन्यास लिखे जिनके कारण इन्हें इंग्लैंड के बाहर यूरोप में भी ख्याति मिली।

रिचर्डसन के सभी उपन्यास पत्रों की शैली में हैं। पत्रों के माध्यम से वे अपने पात्रों के भावों का सूक्ष्म मनोवैज्ञानिक अध्ययन प्रस्तुत करते हैं। अंग्रेजी उपन्यास अपने प्रारंभिक युग में घटनाप्रधान ही था। चरित्रचित्रण की दृष्टि से उसे एक लंबी मंजिल तय करनी थी। रिचर्डसन ने पहली बार उसमें चारित्रिक विवेचन का समावेश किया। विशेषतया नारी हृदय के परस्पर विरोधी भावों का उनके उपन्यासों में गूढ़ अध्ययन मिलता है।

रिचर्डसन के उपन्यासों की दूसरी विशेषता उनका नैतिक उद्देश्य है। उपन्यास उनके लिए केवल मनोरंजन का साधन न होकर पाठकों का धर्म तथा नैतिकता में शिक्षित करने का माध्यम था। 'पामेला' की रचना, जैसा लेखक ने उपन्यास के मुख पृष्ठ पर ही स्पष्ट कर दिया है, इसी उद्देश्य से की गई। नैतिकता का यह आग्रह संभवत: प्युरिटन प्रभाव तथा चार्ल्स द्वितीय के समय के नाट्य साहित्य में अश्लीलता के विरुद्ध प्रतिक्रिया के कारण आया।

रिचर्डसन में एक दूसरे प्रकार की प्रतिक्रिया भी देखने को मिलती है। जहाँ १८वीं शताब्दी में साहित्य तथा जीवन के व्यापक क्षेत्र में बुद्धि पक्ष को ही प्रधानता दी जाती थी, उन्होंने अपने उपन्यासों में भाव पक्ष पर जोर दिया।

बाहरी कड़ियाँ
-------------

* Samuel Richardson Society
भाषाविज्ञान में, **भाषा-द्वैत** या **समष्‍टि द्विभाषिता** या **द्विभाषारूपिता** (diglossia) उस दशा का नाम है जिसमें एक ही भाषा-समुदाय दो अलग तरह की भाषाओं का व्यवहार करता है। सामान्य तौर पर प्रतिदिन बोली जाने वाली 'निम्न' भाषा के अलावा एक दूसरी 'अति परिमार्जित' ('उच्च भाषा' ) का प्रयोग किया जाता है। 'उच्च भाषा' का प्रयोग प्रायः साहित्य, औपचारिक शिक्षा, आदि में होता है किन्तु सामान्य बातचीत में नहीं।

ऐसा मुमकिन है की जो  'उच्च' भाषा है वो 'निम्न' भाषा की ही प्राचीन संस्करण हो ( ऐसा मध्यकालीन यूरोप में देखा गया है, वहाँ लैटिन का इस्तेमाल औपचारिक चीज़ों के लिया होता था जबकि लोगों की बोलचाल की भाषा इस से काफ़ी अलग थी) | ऐसा भी हो सकता है की जो दो भाषाओँ का इस्तेमाल हो रहा है वो बिकुल हीं अलग हो | या फिर ऐसा भी मुमकिन है की दो  अलग अलग  भाषाओँ का इस्तेमाल हो रहा हो मगर ये दोनों ही भाषाएँ एक जैसी हो ( चीनी भाषाओँ में ऐसा देखा गया है ) |

भाषा द्वैत के प्रकार
--------------------

चार्ल्स ऐ. फर्गूसन  के अनुसार भाषा द्वैत अकसर ही सम्बंधित भाषाओं के आस पास पाया जाता है, जिसमे कि एक भाषा को निम्न माना जाता है और दूसरे को उच्च श्रेणी का माना जाता है। लोग उच्च भाषा को प्रतिष्ठा के साथ जोड़ कर देखते हैं। फर्गूसन ने अरबी भाषा को उद्धरण के रूप में लिया और यह कहा कि," अक्सर ही उच्च प्रकार की अरबी बोलने वाले लोग यह कहते हैं कि उन्हें निम्न प्रकार की ज़बान नहीं आती, जबकि सच यह है की लोग अपनी बोलचाल में और रोज़मर्रा के कामों के लिए निम्न प्रकार का ही इस्तेमाल करते हैं। 

जोशुआ फिशमैन ने अपने अनुसंधान में यह बोला की ये ज़रूरी नहीं है की जो दो भाषाएँ हैं वो एक दूसरे से सम्बंधित हो, ऐसा भी हो  ये दोनों भाषायें एक दूसरे से बिलकुल अलग हो इस का एक उदाहरण एल्सेस में मिलता है जहाँ पर लोग बोलचाल के लिए अल्सतियन भाषा का इस्तेमाल करते है जबकि बाकि सभी औपचारिक कामों के लिए फ्रेंच का इस्तेमाल करते हैं। 

बहुत से अफ़्रीकी देशों में आज भी फ्रेंच का इस्तेमाल सभी औपचारिक कार्यों में होता है और लोगों की आम भाषा इस से अलग है। जैसे की सेनेगल में वार्फ भाषा अनौपचारिक रूप से इस्तेमाल की जाती है जबकि फ्रेंच वहां की औपचारिक भाषा है। यही चीज़ हम नाइजीरिया में भी देख सकते हैं, जहाँ लोग अंग्रेजी का इस्तेमाल सभी औपचारिक कार्यों में करते हैं। यह भी देखा गया है की अगर दो लोग, जो की अलग अलग निम्न भाषा का इस्तेमाल करते हैं, जब मिलते हैं तो वो अनौपचारिक बातचीत के लिए भी उच्च भाषा का इस्तेमाल करते हैं।     

कुछ जगहों  देखा गया है की महिलाएं और पुरुष अलग अलग भाषा का इस्तेमाल करते हैं, यह हम घाना में देख सकते हैं। आज कल महिलाएं रूढ़िवादी सोच को बदलने की लिए पुरुषों की भाषा का इस्तेमाल करने लगीं हैं। इस प्रकार के भाषा द्वैत को लिंग आधारित भाषा द्वैत कहते हैं।

सन्दर्भ
-------
**भावनात्मक सुरक्षा** की कमी मानव समाज के हर व्यक्ति के भीतर छिपा हुआ एक भाव हो सकता है जिसके कारण वह अपने समूह से स्वयं को अलग महसूस कर सकता है, किसी सामान्य कार्य के सम्पन्न करने में खुद को अयोग्य समझता है, कई मामलों में खुद आगे आकर नेतृत्व करने के बजाए दूसरों का अनुसरण करना उचित समझता है। इसी कमी के कारण लोग व्यक्तिगरूप से अच्छे वार्तालाप की क्षमता रखकर भी समूह में आगे आने और कुछ कहने से डरते हैं। यही नहीं, लोग परिवार के बुज़ुरगों, स्थानीय रूप से प्रभावशाली लोगों, सरकारी कर्मचारियों, किसी भी संस्था के उच्च पदाधिकारियों के समक्ष अपनी बात रखने या सार्वजनिक मंच, जनसभा, आदि से बचते हैं। इसके विपरीत ऐसे लोग जिनमें अत्मविश्वास होता है, उनमें स्वयं को सुरक्षित मानकर सबके सामने अपनी बात कहने, रखने, नेतृत्व या दायित्व लेने की क्षमता कूट-कूट कर भरी होती।

प्रारंभिक स्तर से भावनात्मक सुरक्षा की कोशिश
--------------------------------------------

बाल मनोवैज्ञानिक कहतें हैं बच्चों में भावनात्मक सुरक्षा पैदा करने के लिए उनसे बात करना तथा उनकी चिंताओं एवं सवालों का समाधान करना आवश्यक है। इसके लिए अभिभावकों को चाहिए कि उनकी आंखों में अपने सपने भरने की अपेक्षा उनके सपनों को समझें और उन्हें पूरा करने में उनका साथ दें। अभिभावकों को चाहिए कि अपने बच्चों की भावनाओं का सम्मान करें। जरूरत पडऩे पर विषेज्ञों की मदद लेने बच्चों के विकास में काफ़ी सहायता मिलती है।

इन्हें भी देखें
---------------

* प्रसन्नता
* उत्सुकता
* अनिश्चितता
* भ्रम
* ईर्ष्या
* अरक्षितता

सन्दर्भ
-------

1. ↑  "संग्रहीत प्रति". मूल से 11 सितंबर 2018 को पुरालेखित. अभिगमन तिथि 10 सितंबर 2018.
**आहारीय सेलेनियम** यह प्रति-उपचायक के रूप में काम करता है। यह प्रभावशाली प्रति- उपचायक खनिज है। यह शरीर को हानिप्रद मुक्त मूलकों से छुटकारा दिलाने से मदद करता है जो चर्बीचुक्त ऊतकों के ऑक्सीजन के परिणामस्वरुप होते हैं। यह रक्त के थक्के बनने से रोकता है। प्रतिरक्षक-तंत्र की शक्ति बढाता है और जीव-विषों के प्रभावों को व्यर्थ कर देता है। यह जरावसथा की क्रियाओं को धीमा करता है। यकृत की सुस्वस्थता कायम रखने के लिये विटामिन ‘ई’ के साथ सेलेनियम आवश्यक है। सेलेनियम की कमी से कैन्सर और हृदय रोग में खतरा बढ़ जाता है। कई देशों के सेलेनियम और कैन्सर प्रतिमानों का मानचित्रण कर लिया गया है। जिसमें सेलेनियम-कैन्सर संबंध का साक्ष्य अत्यधिक है। फ़िनलैड में वैज्ञानिको ने ग्यारह हजार व्यक्तियों को देखा उन्होंने पाया कि सेलेनियम के निम्न रक्त-वाले व्यक्ति हृदय-रोग से तीन गुना अधिक मृत्यु की सम्भावना वाले थे। चीन में हृदय की मांसपेशियों की खराबी से होने वाला रोग उन क्षेत्रों में फ़ैले हुए थे जहां खनिज सेलेनियम के निम्न स्तर पाये गये थे। सेलेनियम की कमी वाली मिट्टी सेलेनियम की कमी वाले खाघ उत्पन्न करती थी। सेलेनियम सम्पूर्ण के परिणाम स्वरुप यह रोग प्रायः समाप्त कर दिया गया है। १९८४ में प्रकाशित एक अध्ययन में बताया कि निम्न रक्त सेलेनियम वाले व्यक्तियों को कैन्सर होने का अधिक खतरा होता है।

स्रोत
-----

शतावर, फ़ूलगोभी, अजमोद, खीरा, लहसुन, प्याज, खुंभी, मूली, समपूर्ण अनाज, समुद्र से प्रापत होने वाले खाघ, जिगर, गुर्दा, मांस, ब्राउन चावल में सफ़ेद चावल से १२ गुना सेलेनियम नष्ट हो जाता है। सम्पूरक केवल डाक्टरी सलाह पर लिये जाने चाहिये।
**पोटाशियम** एक भौतिक तत्त्व है, जो मानव शरीर के लिए अत्यधिक महत्त्वपूर्ण है। यह सदा ही किसी एसिड के साथ पाया जाता है। खनिज की कमी वाली मिट्टी खनिज की कमी वाला आहार उत्पन्न करती है, जिसका सेवन शरीर की कोशिकाओं से पोटाशियम लेने के लियें विवश करता है, जिससे सम्पूर्ण शरीर-रसायन विक्षुब्ध हो जाता है। पोटाशियम की कमी विशेष रूप से गर्भवती महिलाओं में मिट्टी, दीवार का चूना इत्यादि या विशिष्ट प्रकार की मिट्टी भी खाने की इच्छा पैदा करती है।

पोटाशियम, पेशियों, स्नायुओं की सामान्य शक्ति, हृदय की क्रिया और एन्जाइम प्रतिक्रियाओं के लियें आवश्यक है और शरीर के तरल सन्तुलन को नियमित करने में सहायक होता है। इसकी कमी से स्मरण-शक्ति का मांसपेशियों की कमजोरी, अनियमित हृदय-गति और चिड़चिड़ापन हो सकते हैं। इसकी अधिकता से हृदय की अनियमितायें हो सकती है। पोटाशियम कोमल ऊतकों के लिये ्वही कार्य करता है, जो कैल्शियम शरीर के कठोर ऊतकों के लिये है। पोटाशियम कोशिकाओं के भीतर और बाहर के तरलों का विद्युत-अपघटनी सन्तुलन बनाये रखने के लिये भी महत्वपूर्ण है। आयु के साथ पोटेशियम का अन्र्तग्रहण भी बढना आवश्यक होता है। पोटाशियम की कमी मानसिक सतर्कता के अभाव, पेशियों की थकावट विक्षाम करने में कठिनाई, सर्दी-जुकाम, कब्ज, मतली, त्वचा की खुजली और शरीर की मांसपेशियों में ऐठन के रूप में दिखाई होती है। सोडियम का बढा हुआ अन्र्तग्रहण शरीर की कोशिकाओं में से पोटैशियम की हानि को बढा देता है। अधिक पोटाशियम से रक्त-नलिकाओं की दीवारें कैल्शियम निक्षेप से मुक्त रखी जा सकती है।

विकसित देशों में सेब के आसव का सिरका पोटेशियम का एक उत्तम स्रोत है। यह शरीर की वसाओं को जलाने में मदद करता है। गायों पर किये गये प्रयोगों में सेब के आसव के सिरके से गायों में गठिया समाप्त हो गया अरुअ दूध का उत्पादन बढ़ गया।
**स्मिथा राजन** केरल के मोहिनीअट्टम नृत्य कलाकार और महान भारतीय शास्त्रीय नर्तक पद्म श्री कलामन्दम कृष्णन नायर और कलामण्डलम कल्याणिककुट्टी अम्मा की युगल की पोती हैं। उनका जन्म 1969 में हुआ था, उनकी माँ श्रीदेवी राजन एक प्रसिद्ध मोहिनीअट्टम गुरू और स्मिथ की शिक्षक हैं। उनके पिता दिवंगत टी आर राजप्पन थे।

स्मिथा राजन-आनंद सायाना
स्मिता राजन ने कोच्चि से त्रिपुनीथुरा में अपने नाना के निवास पर नृत्य में अपना प्रशिक्षण शुरू किया था। गुरु कला विजयन ने उन्हें भरतनाट्यम में प्रशिक्षण देना शुरू किया और स्मिथ ने 4 वर्ष की उम्र में भरतनाट्यम में उनके अर्नाग्राम प्रारम्भ किया। उनकी माँ, गुरु श्रीदेवी राजन, ने मोहिनीअट्टम में अपना पहला पाठ सिखाया और स्मिथ ने 6 वर्ष की आयु में मोहिनीयाट्टम में उनके अर्नाग्राम का प्रदर्शन किया।वह 12 साल की उम्र में पेशेवर नर्तकी बन गई और 1980 में मोहिनीयाट्टम को लोकप्रिय बनाने के दौरान अपनी भव्य माँ के साथ दुनिया भर में और विदेशों में कई जगहों में घूमी। वह 1979 से 1992 तक केरल कललायम के प्रमुख कलाकार थे। उन्होंने अपनी माँ, दादी और उनकी मासी को मोहिनीयाट्टम को कलाकारों को कई महीनों तक पढ़ाने में सहायता की है। आजकल स्मिथा राजन अपने परिवार के साथ सेण्ट लुइस, मिसौरी में रहती है और संस्थान नृधिक्ता "नृत्य का मन्दिर" चला रही है।

सन्दर्भ
-------

1. ↑  "The Hindu: Penchant For Abhinaya". Retrieved 23 Jan 2009.
2. ↑  "New York Times: To Become Another Being". Retrieved 14 Aug 2014.
**स्टॉकहोम सिंड्रोम**  एक ऐसी स्थिति होती है जब अगुवा होने वाले व्यक्ति को अपने अपहर्ता के साथ सहानुभूति हो जाती है। ये कैद के दौरान अस्तित्व के लिये एक रणनीति का रूप माना जात हैं। 

निल्स बेजरोट ने इस शब्द को गढ़ा जो की एक स्वीडिश अपराधविज्ञानी और मनोचिकित्सक थे। अगस्त १९७३ में यान-एरिक ऑल्सन ने स्टॉकहोम की एक बैंक *क्रेडिटबैंकन* के चार कर्मचारियों को बंधक के रूप में लिया। स्टॉकहोम पुलिस से समझौता वार्ता के दौरान उन्होंने अपने दोस्त क्लार्क ओलोफसन की जेल से रिहाई मांगी ताकी वो उसकी मदद कर सके। उन्होंने बंधकों को बैंक की तिजोरी में छः दिनों (अगस्त २३-२८) तक कैद कर रखा था। जब बंधकों को रिहा कर दिया गया, तो उनमें से किसी ने भी अदालत में बंदी बनानेवालों के खिलाफ गवाही नहीं दी; और असल में बाद में वे उन्हे मिलने जेल भी जाते रहे।

सन्दर्भ
-------

1. ↑  "कोठरी में हिम्मत की मिसाल". *बीबीसी*. २५ अगस्त २००६. मूल से 18 जुलाई 2015 को पुरालेखित. अभिगमन तिथि १ सितंबर २०१७.
2. ↑  क्रिस्टोफर क्लेन (२३ अगस्त २०१३). "The Birth of "Stockholm Syndrome," 40 Years Ago" ["स्टॉकहोम सिंड्रोम" का जन्म, ४० साल पहले] (अंग्रेज़ी में). मूल से 15 सितंबर 2017 को पुरालेखित. अभिगमन तिथि १ सितंबर २०१७.
स्ट्रिकनीन का सूत्र
**स्ट्रिकनिन** (strychnine) एक ऐल्कलाइड है जिसका आविष्कार १८१८ ई. में हुआ था। यह स्ट्रिकनोस (Strychnos) वंश के एक पौधे नक्सवोमिका (nux-vomica) के बीज से निकाला गया था। पीछे अन्य कई पौधों में भी पाया गया। साधारणतया यह एक अन्य ऐलकेलाइड ब्रुसिन के साथ साथ पाया जाता है। ऐलकोहॉल से यह वर्णरहित प्रिज़्म बनाता है। जल में यह प्राय: अविलेय होता है। सामान्य कार्बनिक विलायकों में भी कठिनता से धुलता है। यह क्षारीय क्रिया देता है। यह अम्लीय क्षार है। स्वाद में बड़ा कड़वा होता है।

स्ट्रिकनीन अत्यन्त विषैला (चूहों के लिये LD50 = 0.16 mg/kg , मनुष्यों के लिये 1–2 mg/kg मुख से लेने पर ), रंगहीन, कड़वा, क्रिस्टलीय एल्केलॉयड है। इसका उपयोग जन्तुनाशक के रूप में (विशेषतः चूहों, चिड़ियों आदि को मारने के लिये) प्रयोग किया जाता है।

औषधियों में इसका व्यवहार होता है। यह बड़ी अल्प मात्रा में बलवर्धक होता है। कुछ शर्बतों में सल्फेट या हाइड्रोक्लोराइड के रूप में प्रयुक्त होता है। बड़ी मात्रा में यह बहुत विषाक्त होता है। यह सीधे रक्त में प्रविष्ट कर जाता है। अल्प मात्रा में आमाशय रस का स्राव उत्पन्न करता है। इसका विशेष प्रभाव केंद्रीय तंत्रिकातंत्र (Central nervous system) पर होता है। रीढ़रज्जु के प्रेरक क्षेत्र (motor area) को यह उत्तेजित करता और प्रतिवर्त क्षोभ्यता (reflex irritability) को बढ़ाता है। अल्प मात्रा में स्पर्श, दृष्टि और श्रवण संवेदनशक्ति को बढ़ाता है। बड़ी मात्रा में पेशियों का स्फुरण और निगलने में कठिनता उत्पन्न करता है। अधिक मात्रा में ऐंठन उत्पन्न करता है। सामान्य मात्रा से शरीर के ताप पर कोई प्रभाव नहीं पड़ता पर अतिमात्रा से ताप में वृद्धि होती है। विषैली मात्रा से बीस मिनट के अंदर विष के लक्षण प्रकट होने लगते हैं। गरदन के पीछे का भाग कड़ा हो जाता है। पेशियों का स्फुरण होता है और दम घुटने सा लगता है। फिर रोगी को तीव्र ऐंठन होती है। एक मिनट के बाद ही पेशियाँ ढीली पड़ जाती हैं और रोगी थककर गिर पड़ता है। पर चेतना बराबर बनी रहती है। स्ट्रिकनिन विष की दवा काठ के कोयले या अंडे की सफेदी का तत्काल सेवन है। वमनकारी ओषधियों का सेवन निषिद्ध है क्योंकि उससे ऐंठन उत्पन्न हो सकती है। रोगी को पूर्ण विश्राम करने देना चाहिए और बाह्य उद्दीपन से बचाना चाहिए। बारबिट्यूरेटों या ईथर की शिराभ्यंतरिक (Intravenous) सूई से ऐंठन रोकी जा सकती है। कृत्रिम श्वसन का भी उपयोग हो सकता है।

जैवसंश्लेषण
-----------

सन्दर्भ
-------

1. ↑  INCHEM: Chemical Safety Information from Intergovernmental Organizations:Strychnine.  Archived 2015-01-03 at the Wayback Machine
2. ↑  Sharma, R.K. Consice textbook of forensic medicine & toxicology, Elsevier, 2008
आहर परिवहन वाहन
**आहार योजना** (आहार, जिसका अर्थ  ओडिया में "खाना" है।) ओडिशा सरकार  के द्वारा पांच रुपए में शहरी गरीबों या मजदुरों के लिए सस्ते में दोपहर का भोजन उपलब्ध कराने का एक राजसहायता योजना है। यह 1 अप्रैल, 2015 में ओडिशा के मुख्यमंत्री नवीन पटनायक के द्वारा  उत्कल दिवस के उपलक्ष्य में उद्घाटन किया गया था।   भोजन की वास्तविक लागत के ₹ 20 है,  लेकिन सब्सिडी से यह ₹ 5 में दिया जाता है। यह प्रति दिन ६०,००० से ज्यादा शहरी मजदुरों को खाना उपलब्ध कराता  है।

 योजना के बारे में
------------------

इस मिशन की मुळ योजना बड़े शहरों में काम की तलाश में आये हुए मजदूरों को सस्ते दाम में दोपहर का भोजन प्रदान करना है।ओडिशा सरकार के आदेश में यह योजना राज्य के पांच प्रमुख शहरों आरम्भ किया गया था। आहार स्टालों मुख्य रूप से अस्पतालों, बस स्टेंड या रेलवे स्टेशन जैसे  भीड़ भरे स्थानों में पाया जाता है। यह भोजन शिर्फ पान्च रूपये में उपलब्ध किया जाता है। भोजन की गुणता विभिन्न नगर निगम के अस्पतालों के द्वारा जाँच की जाती है।

खाना और कीमतों
--------------

इस योजना के तहत भात(पके हुए चावल) और डालमा  ₹ 5 में खाद्य प्रदान की जाती है। आहार केंद्रों में 11 बजे से 3 बजे तक निर्दिष्ट स्थानों पर  हर रोज भोजन उपलब्ध कराई जाती है ।

आहार केन्द्र
------------

1. कटक : बादामबाडी बस स्टैंड, शिशु भवन, एससीबी मेडिकल
2. भुवनेश्वर : मास्टर कैंटीन, बर्मुण्डा, बीएमसी कार्यालय है।
3. बरहमपुर : नया बस स्टैंड, पुराना बस स्टैंड, MKCG मेडिकल कॉलेज और रेलवे स्टेशन है।
4. संबलपुर :
5. राउरकेला
6. तालचेर
7. अनुगुल
8. Kamakshyanagar
9. भद्रक
10. दामनजोड़ी

ओडिशा में कुल 100 आहार केंद्र है।

इन्हें भी देखें
---------------

* अम्मा Unavagam, तमिलनाडु एक इसी तरह का कार्यक्रम है।

सन्दर्भ
-------

1. ↑  "Low-cost Aahar in Odisha from April 1". *द हिन्दू*. Cuttack. 18 March 2015. अभिगमन तिथि Jul 27, 2015.
2. ↑
3. ↑
**आमिष** (अंग्रेज़ी: Aamis) 2019 में रिलीज़ हुई भारतीय असमिया भाषा की एक फ़िल्म है जो भास्कर हज़ारिका द्वारा लिखित और निर्देशित की गई है। फ़िल्म में नवोदित कलाकार लीमा दास और अर्घदीप बरुआ मुख्य भूमिका में हैं। फ़िल्म में नीताली दास, सागर सौरभ और मानष के॰ दास ने सहायक भूमिका निभाई है।

आमिष को ट्रिबेका फ़िल्म फेस्टिवल में अपना विश्व प्रीमियर मिला जहाँ इसे फेस्टिवल के "इंटरनेशनल नैरेटिव" अनुभाग की पाँच श्रेणियों में नामांकित किया गया था। यह फ़िल्म भारत में 22 नवंबर 2019 को रिलीज़ हुई थी।

कहानी
-----

सुमोन एक पीएचडी छात्र है जो पूर्वोत्तर भारत में लोगों की मांस खाने की आदतों पर शोध करता है। वह शौकिया तौर पर अपने दोस्तों के लिए विभिन्न तरह के मांस व्यंजन पकाता है। निर्मली एक डॉक्टर है जो अपने विवाहित जीवन से असंतुष्ट महसूस करती है और लगातार अपना विवाहेतर संबंध अपनी दोस्त जुमी से छुपाती है। एक दिन दोनों की मुलाक़ात तब होती है जब निर्मली को सुमोन के दोस्त की बदहज़मी का इलाज़ करना होता है और भोजन में रुचि के कारण उनकी आपस में जान-पहचान बन जाती है। सुमोन निर्मली के लिए मांस के व्यंजन बनाता है और जैसे-जैसे उनकी दोस्ती बढ़ती है वह उसे तरह-तरह के खाने की जगहों पर ले जाता है। जल्द ही वह उसके प्रति आसक्त होने लगता है जिससे उसके करियर को नुकसान पहुँचता है। निर्मली की शादी बिगड़ जाती है और वह सुमोन के साथ अधिक समय बिताती है।

सन्दर्भ
-------

1. ↑  "Anurag Kashyap to present Bhaskar Hazarika's Aamis, set in Assam; film to release in India on 22 November". *फर्स्ट पोस्ट*. अभिगमन तिथि 30 जून 2023.
2. ↑  "Assamese film Aamis to compete at Tribeca film fest". *outlookindia.com*. अभिगमन तिथि 30 जून 2023.
3. ↑  "Assamese film *Aamis* gets a novel release plan". *outlookindia.com*. मूल से 11 January 2020 को पुरालेखित. अभिगमन तिथि 2023-06-30.
4. ↑  "'Aamis' a unique love story of two meat loving characters". *dailyhunt*. अभिगमन तिथि 30 जून 2023.

बाहरी कड़ियाँ
-------------

* *आमिष (2019 फ़िल्म)*  इंटरनेट मूवी डेटाबेस पर
आकाशभैरव (इन्द्र चौक, काठमाण्डू)
**आकाशभैरव** एक भैरव हैं जिन्हें नेपाल के इतिहास में राजा यलम्बर भी कहते हैं। महाभारत में उन्हें बर्बरीक कहा गया है।

आकाशभैरवकल्प
------------

इस ग्रन्थ में अध्याय हैं-

१. उत्साहप्रक्रम 

२. यजनविधि 

३. उत्साहयजन 

४. उत्साहाभिषेकविधि 

५. मन्त्रयन्त्रप्रक्रम 

६. चित्रमालामन्त्र 

७. वश्याकर्षणप्रयोग 

८. मोहनद्रावकप्रयोग 

९. स्तम्भविद्वेषप्रयोग 

१०. उच्चाटननिग्रहप्रयोग 

११. भोगप्रद 

१२. आशुतार्क्ष्यविधि 

१३. आशुगारुडप्रयोग 

१४. आशुगारुडकवच 

१५. शिष्याचारविधि 

१६. <शरभसालुवपक्षिराजकल्प\*> 

१७. शरभेशाष्टकस्तोत्रमन्त्र 

१८. <मालामन्त्र> 

१९. <निग्रहप्रयोग> 

२०. <होमप्रभेदप्रयोग> 

२१. <(बिना नाम का)> 

२२. रक्षाभिषेखविधि 

२३. बलिविधान 

२४. <सदाचारविधि> 

२५. मायाप्रयोगविधि 

२६. आचारविधि 

२७. मातृकावर्णन 

२८. भद्रकालीविधि 

२९. औषधविधि 

३०. शूलिनीदुर्गाकल्पन 

३१. शूलिनीविधि 

३२. वीरभद्रकल्प 

३३. जगत्क्षोभण<मालामन्त्र> 

३४. <भैरवप्रयोग> 

३५. बलिविधि 

३६. क्षेत्रपालविधि 

३७. वडवानलभैरवविधि 

३८. दिक्पालविधि 

३९. व्याधिकल्प 

४०. मृत्युविधि 

४१. शरभकवच 

४२. मन्मथप्रयोग 

४३. चामुण्डाविधि 

४४. मोहिनीविधि 

४५. द्राविणीप्रयोग 

४६. शब्दाकर्षिणीप्रयोग 

४७. भाषासरस्वतीमन्त्रप्रयोग 

४८. महालक्ष्मीप्रयोग 

४९. मायाविधि 

५०. पुलिन्दिनीविधि 

५१. महाशास्ताविधि 

५२. संक्षोभिणीविधि 

५३. धूमावतीविधि 

५४. धूमावतीप्रयोग 

५५. नद्युत्तारणविधि 

५६. चित्रविद्याविधि 

५७. देशिकस्तोत्र 

५८. दुःखस्वप्ननाशनमन्त्रविधि 

५९. पाशविमोचन 

६०. गणपतिविधि 

६१. औषधमन्त्रविधि 

६२. मूलिकाविधि 

६३. कालमन्त्रविधि 

६४. षण्मुखमन्त्रविधि 

६५. भैरवविधि 

६६. त्वरिताविधि 

६७. वीरभद्रविधि 

६८. वडवानलभैरवप्रयोग 

६९. ब्राह्मीविधि 

७०. माहेश्वरीविधि 

७१. कौमारीविधि 

——– 
ये अध्याय एक अन्य पाण्डुलिपि में हैं-

७२. वैष्णवीविधि 

७३. वाराहीविधि 

७४. नारसिंहीविधि 

७५. इन्द्राणीविधि 

७६. चामुण्डाविधि 

७७. सालुवभुजंग 

७८. शरभहृदय 

७९. शरभाष्टोत्तरशत 

८०. शरभसहस्रनाम 

८१. शरभसालुवपक्षिराजकल्प

सन्दर्भ
-------

1. ↑  Ākāśabhairavakalpa[*मृत कड़ियाँ*]

बाहरी कड़ियाँ
-------------

* Aakaash Bhairav Kalpam (By Pt. Nanak Chandra Sharma)
* साम्राज्यलक्ष्मीपीठिका
**सौदा बिन्ते ज़मआ** (या 'ज़मअह')(अंग्रेज़ी:Sawdah bint Zam'ah) 
इस्लामी पैगंबर हजरत मुहम्मद की दूसरी पत्नी थीं, पहली पत्नी खदीजा बिन्त खुवायलद की मृत्यु के बाद इनसे विवाह हुआ। उम्मुल मोमिनीन अर्थात "विश्वासियों की माँ" के रूप में भी माना जाता है।

परिचय
-----

कुरैशी और आमेरी खानदान से थीं, हज़रत पैगंबर उन पर ईश्वर की कृपा और सलाम हो के साथ विवाह होने से पहले अपने चचेरे भाई सकरान बिन अम्र के निकाह में थीं इस्लाम धर्म स्वीकार करने के बाद पती के साथ हब्शा की हिजरत
में शामिल थीं, कुछ समय बाद उनके पती का निधन हो गया था। जब पैगंबर ने सौदा बिन्ते ज़मअह के साथ शादी की थी तो उनके छह बेटेथे, एक सूत्र के अनुसार, जब उसकी शादी पैगंबर से हुई थी, तब उसकी उम्र लगभग 50 थी, अन्य स्रोतों का दावा है कि शादी के दौरान उसकी उम्र लगभग 50 से 55 साल की विधवा थी और उनकी शादी हज़रत पैगंबर पर ईशवाणी के शरू होने के दसवें साल में पवित्र मक्का में और हज़रत ख़दीजह के निधन के बाद हुई थीl

उनके द्वारा हज़रत पैगंबर की बहुत सारी हदीसें कथित हुईं, और "हिजाब" या परदह का आदेश भी उन्हीं के बारे में सब से पहले उतरा l

बाद में जीवन और मृत्यु
----------------------

पैगंबर मुहम्मद की मृत्यु के बाद, अन्य पत्नियों के साथ सवादा को खलीफा से सालाना पैसे का उपहार मिला, जिसे उसने दान में खर्च किया। वह, आयशा, हफ्सा और सफ़िया हमेशा बहुत करीब रहे। उसने एक लंबा जीवन जिया और 54 हिजरी में मदीना में उसकी मृत्यु हो गई, जहां उसे जन्नत-अल-बाकी में दफनाया गया था। इब्न साद ने उनकी मृत्यु की तिथि 674 बताई। उनकी मृत्यु के बाद, उमय्यद राजवंश के पहले खलीफा मुआविया प्रथम ने 180,000 दिरहम में मदीना में उनका घर खरीदा। अन्य स्रोतों के अनुसार, 22 AH, 644 CE में खलीफा 'उमर ' के शासनकाल के अंत में मदीना में उनकी मृत्यु हो गई।

सन्दर्भ
-------

1. ↑  Ibn Kathir. "Wives of the Prophet Muhammad (SAW)". मूल से 2 August 2013 को पुरालेखित. अभिगमन तिथि 20 April 2019.
2. ↑  हज़रत सौदा बिन्त ज़मअह

इन्हें भी देखें
---------------

* मुहम्मद
* मुहम्मद के अभियानों की सूची
* उम्मुल मोमिनीन
**आमेट** (Amet) भारत के राजस्थान राज्य के राजसमन्द ज़िले में स्थित एक नगर है। यह इसी नाम की तहसील का मुख्यालय भी है।

जनसंख्या
--------

2011 की भारत की जनगणना के अनुसार, आमेट की जनसंख्या 17,335 थी। पुरुषों की आबादी 8,782 और महिलाओं की 8,553 थी। आमेट की औसत साक्षरता दर 79.97% है, जो राज्य औसत 66.11% से अधिक है; 90.01% पुरुष और 69.76% महिलाएं साक्षर हैं। 12.71% जनसंख्या 6 वर्ष से कम आयु की है।

संगमरमर उद्योग
--------------

आमेट अपने संगमरमर और ग्रेनाइट व्यवसाय और अर्थव्यवस्था के प्रमुख स्रोत के लिए प्रसिद्ध है। वर्तमान में 50 से अधिक संगमरमर और ग्रेनाइट प्रसंस्करण इकाइयां यहां काम कर रही हैं। संगमरमर के अलावा यह लगभग 100 किलोमीटर के दायरे के पास के क्षेत्र के लिए प्रसिद्ध कपडा मंडी (क्लॉथ मार्केट) यह अभी भी शहर की अर्थव्यवस्था का दूसरा प्रमुख स्रोत है। संगमरमर का मुख्य व्यवसास लोकेंद्र सिंह करते हैं जिसे उस जिले का माइनिंग किंग भी कहा जाता है क्योकि उनके ग्रेनाइट और मार्बल अमेरिका एवं न्यूजिलेंद् जैसे बड़े देशों में जाते है|

इन्हें भी देखें
---------------

* राजसमन्द ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**सौदागर** 1973 में बनी हिन्दी भाषा की फ़िल्म है। इसका निर्देशन सुधेन्दु रॉय द्वारा किया गया और नरेन्द्रनाथ मित्र की कहानी *रस* पर आधारित है। इस फिल्म में अमिताभ बच्चन और नूतन प्रमुख भूमिकाओं में है। हालांकि इस फ़िल्म को बॉक्स ऑफ़िस में उतनी सफलता नहीं मिली लेकिन इसे भारत की ओर से अकादमी पुरस्कार के लिए भेजा गया था लेकिन यह फ़िल्म नामांकित न हो सकी।

संक्षेप
-------

नौजवान मोती (अमिताभ बच्चन) खजूर का रस ठेके पर निकालता है और उसका महजबी (नूतन) नाम की थोड़ी उम्र में बड़ी विधवा से गुड़ बनवाता है और उसे आमदनी में हिस्सा भी देता है। महजबी की गुड़ बनाने की कला लाजवाब है और मोती का गुड़ हाथों हाथ बिक जाता है। ये मौसमी काम है और जब इसका मौसम नहीं होता वो एक सुंदर युवती फूल बानो (पदमा खन्ना) से मिलता है और उससे शादी करना चाहता है। जब वह उसके अब्बा शेख़ साहब (मुराद) से उसका हाथ मांगने जाता है तो शेख़ साहब कहते हैं कि उन्हें ₹ ५०० महर चाहिए ताकि उनकी लड़की सुरक्षित रहे। जो कि उसके पास देने को नहीं है। वह ₹ २००, २५० और ३०० की मेहर भी ठुकरा देता है। मायूस लौट के आये मोती को कोई यह सलाह देता है कि जो उसका गुड़ बनाती है उसी से निक़ाह पढ़वाकर अपनी आमदनी का हिस्सा बचा ले। काम के फाश में पड़ा मोती महजबी के साथ निक़ाह पढ़वाता है और उसे अपने घर लाकर और अधिक गुड़ बनवाता है। जब उसके पास मेहर के पैसे पूरे हो जाते हैं तो वह महजबी को तलाक़ देता है और फूल बानो से ब्याह रचा लेता है। इस सदमे से महजबी किसी दूसरे गांव में एक मछली के व्यापारी, जिसके तीन बच्चे पहले से ही हैं, से ब्याह रचा लेती है। जब गुड़ बनाने का मौसम आता है तो फूल बानो जिसे गुड़ बनाने की कला का ज्ञान नहीं है निम्न गुणवत्ता का गुड़ बना के देती है। जिसकी वजह से उससे कोई गुड़ नहीं ख़रीदता है और मण्डी में उसकी १० साल पुरानी साख ख़त्म हो जाती है। आख़िरकार मोती थक हार के रस की दो हांडियाँ महजबी के नये घर लेकर जाता है और महजबी से उसका गुड़ बनाने की गुहार लगाता है। मोती के पीछे-पीछे फूल बानो भी आ जाती है और जब महजबी इस बात से इन्कार कर रही होती है कि वह मोती के लिए गुड़ बनाएगी, तभी उसकी नज़र बाड़े के पीछे खड़ी रोती हुयी फूल बानो पर पड़ती है। फूल बानो उसे आपा (दीदी) पुकारती है और दोनों आलिंगन कर लेते हैं। इस फ़िल्म के आख़िर में यह नहीं बताया गया है कि क्या महजबी ने फिर से मोती के लिए गुड़ बनाना शुरु कर दिया या फूल बानो को अपने गुड़ बनाने के राज़ बता दिए।

मुख्य कलाकार
------------

* अमिताभ बच्चन - मोती
* नूतन - महजबी
* पदमा खन्ना - फूल बानो
* मुराद - फूल बानो का पिता
* लीला मिश्रा - गांव की एक बुढ़िया
* त्रिलोक कपूर
* सी एस दुबे

संगीत
-----

सभी गीत रवीन्द्र जैन द्वारा लिखित; सारा संगीत रवीन्द्र जैन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "तेरा मेरा साथ रहे" | लता मंगेश्कर | 5:45 |
| 2. | "क्यों लायो संइया पान" | आशा भोंसले | 4:41 |
| 3. | "मैं हूँ फूल बानो" | लता मंगेश्कर | 4:18 |
| 4. | "दूर है किनारा" | मन्ना डे | 5:31 |
| 5. | "हुस्न है या कोई कयामत है" | मोहम्मद रफी, आरती मुखर्जी | 4:57 |
| 6. | "हर हसीन चीज़ का" | किशोर कुमार | 4:12 |
| 7. | "सजना है मुझे सजना के लिए" | आशा भोंसले | 5:04 |

सन्दर्भ
-------

1. ↑  "गुड़ बेचने से लेकर लोगों का सामान उठाने तक, अमिताभ ने फिल्मों में किए ऐसे काम". *दैनिक भास्कर*. 1 मई 2018. मूल से 16 अगस्त 2018 को पुरालेखित. अभिगमन तिथि 16 अगस्त 2018.

बाहरी कड़ियाँ
-------------

* *सौदागर*  इंटरनेट मूवी डेटाबेस पर
**पैगम्बर हज़रत मुहम्मद साहब** की मृत्यु के बाद के वर्षों में शुरुआती मुस्लिम विजय ने खलीफाओं के निर्माण का नेतृत्व किया, एक विशाल भौगोलिक क्षेत्र पर शासन कर लिया; इस्लाम में रूपांतरण मिशनरी गतिविधियों, विशेष रूप से इमाम के लोगों द्वारा बढ़ाया गया था, जो धार्मिक शिक्षाओं को प्रचारित करने के लिए स्थानीय आबादी के साथ मिलकर काम करते थे। प्रारंभिक खलीफाओं के साथ उद्धरण की आवश्यकता है, मुस्लिम अर्थशास्त्र और व्यापार के साथ-साथ बाद में विस्तार तुर्क साम्राज्य के परिणामस्वरूप, इस्लाम के अटलांटिक और प्रशांत महासागरों और मुस्लिम दुनिया के निर्माण की ओर मक्का से बाहर फैल गया। व्यापार ने दुनिया के कई हिस्सों में विशेष रूप से दक्षिणपूर्व एशिया में इस्लाम के प्रसार में एक महत्वपूर्ण भूमिका निभाई।

मुस्लिम राजवंशों को जल्द ही स्थापित किया गया था और सोमालिया में अब्बासिड्स, फातिमिड्स, अल्मोराविद, सेल्जुकिड्स, अजुरन, अडाल और वारसंगली, भारत में मुगलों और फारस में सफविद और अनातोलिया में ओटोमैन जैसे साम्राज्य दुनिया के सबसे बड़े और सबसे शक्तिशाली थे। इस्लामी दुनिया के लोगों ने दूर-दराज के व्यापारिक नेटवर्क, यात्रियों, वैज्ञानिकों, शिकारियों, गणितज्ञों, डॉक्टरों और दार्शनिकों के साथ संस्कृति और विज्ञान के कई परिष्कृत केंद्र बनाए, जो सभी इस्लाम के स्वर्ण युग में योगदान दे रहे थे। दक्षिण और पूर्वी एशिया में इस्लामी विस्तार ने भारतीय उपमहाद्वीप, मलेशिया, इंडोनेशिया और चीन में विश्वव्यापी मुस्लिम संस्कृतियों को बढ़ावा दिया।

  

2015 तक, 1.8 बिलियन मुसलमान थे, दुनिया में चार लोगों में से एक मुस्लिम होने के नाते, इस्लाम को दुनिया का दूसरा सबसे बड़ा धर्म बना रहा है। 2010 से 2015 तक पैदा हुए बच्चों में से 31% मुस्लिम थे। मुसलमानों के लिए पैदा हुए शिशुओं को 2035 तक ईसाईयों की तुलना में अधिक होने की उम्मीद है।

इन्हें भी देखें
---------------

* इस्लामीकरण
* अरबीकरण

सन्दर्भ
-------

1. ↑  "Eastern Islam and the 'clash of civilizations'". *Los Angeles Times*. मूल से 20 दिसंबर 2014 को पुरालेखित. अभिगमन तिथि 15 February 2015.
2. ↑  "Executive Summary". *The Future of the Global Muslim Population*. Pew Research Center. मूल से 27 जुलाई 2017 को पुरालेखित. अभिगमन तिथि 22 December 2011.
3. ↑  "Table: Muslim Population by Country | Pew Research Center's Religion & Public Life Project". Features.pewforum.org. 2011-01-27. मूल से 1 अगस्त 2013 को पुरालेखित. अभिगमन तिथि 2014-07-23.
Hallmarking system in Indiaसाँचा:SHORTDESC:Hallmarking system in India

  

**बीआईएस हॉलमार्क** (eng:BIS hallmark) भारत में बेचे जाने वाले सोने और चांदी के आभूषणों के लिए एक हॉलमार्किंग प्रणाली है, जो धातु की शुद्धता को प्रमाणित करती है।

यह प्रमाणित करता है कि प्रत्येक आभूषण भारतीय मानक ब्यूरो के अनुरूप हो, जो कि भारत के राष्ट्रीय मानक संगठन द्वारा निर्धारित मानकों का एक सेट है। भारत सोने और उसके आभूषणों के लिए दूसरा सबसे बड़ा बाजार है।
नगण्य स्थानीय उत्पादन के कारण भारत सालाना 1000 टन से अधिक (अनाधिकारिक रूप से तस्करी किए गए सोने सहित) सोने का आयात करता है। .

भारत में वार्षिक सोने का आयात लगभग 50 बिलियन अमेरिकी डॉलर है जो कच्चे तेल पेट्रोलियम के बाद सबसे बड़ा व्यापार घाटा का कारण है।

स्वर्ण(सोना)
------------

स्वर्ण आभूषण खरीदते समय ग्राहकों को प्रदत बीआईएस हॉलमार्क प्रमाणपत्र
स्वर्ण आभूषणों की हॉलमार्किंग की बीआईएस प्रणाली अप्रैल 2000 में शुरू हुई। इस प्रणाली को नियंत्रित करने वाले मानक विनिर्देश आईएस 1417 (सोने और सोने के मिश्र धातु, आभूषण/कलाकृतियों के ग्रेड), आईएस 1418 (परख सोने में सोना बुलियन, सोना मिश्र धातु और सोने के आभूषण/ कलाकृतियां), आईएस 2790 (केवल 14, 18 और 22 कैरेट सोने की मिश्र धातुओं के निर्माण के लिए दिशानिर्देश), आईएस 3095 (आभूषणों के निर्माण में उपयोग के लिए सोने के विक्रेता)

### बीआईएस हॉलमार्क

सोने के गहनों के लिए BIS हॉलमार्क में कई घटक होते हैं:

* बीआईएस लोगो
* सोने की शुद्धता 22 कैरेट के अनुरूप 22K916, 18 कैरेट के अनुरूप 18K750 और 14 कैरेट के अनुरूप 14K585 में से कोई एक।
* 6 डिजिट अल्फ़ान्यूमेरिक HUID- **H**ALLMARK **U**NIQUE **ID**एंटीफिकेशन

चांदी
-----

BIS ने दिसंबर 2005 में IS 2112 के तहत चांदी गहनों के लिए हॉलमार्किंग की शुरुआत की, जो 'चांदी के आभूषणों/कलाकृतियों की हॉलमार्किंग' के लिए मानक विनिर्देश है।

परख और हॉलमार्किंग केंद्र
-------------------------

गहनों के साथ-साथ मार्किंग का परीक्षण देश भर में स्वीकृत परख और हॉलमार्किंग केंद्रों में किया जाता है। ये बीआईएस द्वारा अनुमोदित और निगरानी वाले निजी उपक्रम हैं।

कानूनी स्थिति
-------------

15 जनवरी, 2021 से पूरे भारत में बेचे जाने वाले सोने के गहनों की हॉलमार्किंग को अनिवार्य घोषित किया गया है।

सन्दर्भ
-------

1. ↑  "Bureau of Indian Standards. Official website. 'BIS Certification Scheme For Hallmarking Of Gold Jewellery'". मूल से 2018-10-23 को पुरालेखित. अभिगमन तिथि 2012-01-04.
2. ↑  National Institute of Open Schooling. 'Wise Buying.' Archived 2010-10-11 at the Wayback Machine
3. ↑  "Gold demand by country". अभिगमन तिथि 17 August 2014.
4. ↑  "Gold imports - Social evil". 2007. अभिगमन तिथि 17 August 2014.
5. ↑  "Bureau of Indian Standards. 'HALLMARKING OF GOLD JEWELLERY IN INDIA'". मूल से 2012-05-11 को पुरालेखित. अभिगमन तिथि 2012-05-08.
6. ↑  Aleph INDIA. 'Hallmarking of gold made mandatory'.
***बीए पास*** बॉलीवुड की 2013 में प्रदर्शित हिन्दी फ़िल्म है जिसका निर्देशन अजय बहल ने किया है तथा निर्माता भरत शाह हैं। फ़िल्म में मुख्य अभिनय पात्र शिल्पा शुक्ला, शादाब कमाल, राजेश शर्मा और दिब्येन्दु भट्टाचार्य हैं। इसके वितरक वीआईपी बैनर तले भारत शाह हैं। यह फ़िल्म मोहन शुक्ला की २००९ में रचित लघु कहानी 'द रेलवे आँटी' से संकलित है।

फ़िल्म को पहले 12 जुलाई 2013 को जारी करना तय किया गया था लेकिन भाग मिल्खा भाग के प्रदर्शन के कारण इसकी प्रदर्शन तिथि आगे बढ़ाकर 2 अगस्त 2013 कर दी गयी थी।

पटकथा
-----

मुकेश (शादाब कमाल) अपने मां-बाप के गुज़रने के बाद दिल्ली में अपनी बुआ (गीता शर्मा) के पास रहने के लिए आ जाता है। उस पर अपनी दो बहनों की ज़िम्मेदारी भी है जो एक दूसरे शहर में हॉस्टल में रहती हैं। मुकेश का कोई अकादमिक भविष्‍य नहीं है। उसकी मौजूदा हालत भी खस्‍ता ही है। यही कारण है कि वह अपनी बुआ के पास रहता है। मुकेश की बुआ और उनका बेटा उसे अपने यहां नहीं चाहते एवं उसे बेरोज़गार रहने के लिए हमेशा ताने देते रहते हैं। एक दिन सारिका (शिल्पा शुक्ला) जो कि उसकी बुआ की दोस्त है मुकेश से मिलती है। वो मुकेश को किसी बहाने से अपने घर बुलाती है और उससे शारीरिक संबंध बनाने की कोशिश करती है। फिर दोनों नियमित तौर से सारिका के घर मिलने लगते हैं। कुछ दिनों बाद सारिका उसे ऐसी अमीर महिलाओं के पास शारीरिक संबंध बनाने के लिए भेजने लगती है जो अपने पति के साथ सेक्स संबंधों से संतुष्ट नहीं है। मुकेश को अपनी ये जीवनचर्या पसंद नहीं आती है लेकिन उसे पैसे कमाने के लिए मजबूरी में ये काम करना पड़ता है। सारिका की सास (शांतिदेवी) को कुछ गड़बड़ होने का अहसास होता है और वो अपने बेटे यानी सारिका के पति खन्ना (राजेश शर्मा) को इसके प्रति आगाह करती है।

कलाकार
------

* शिल्पा शुक्ला - सारिका
* शादाब कमाल - मुकेश
* राजेश शर्मा - खन्ना
* दिब्येन्दु भट्टाचार्य - जॉनी
* विजय कौशिक - फुफा जी
* अनुला नावलेकर - छोट्टी
* हैप्पी रणजीत - पीएचडी
* अमित शर्मा - अमित
* गीता शर्मा - बुआ जी
* रवीना सिंह - सोनू

प्रदर्शन
--------

दिल्ली में आयोजित एशिया और अरब सिनेमा के ओशियन सिनेफेन फ़िल्म समारोह में फ़िल्म का प्रदर्शन 2012 में किया गया तथा वाणिज्यिक दृष्टि से इसको 2 अगस्त 2013 को प्रदर्शित किया गया।

इन्हें भी देखें
---------------

* भारत में वेश्यावृत्ति

सन्दर्भ
-------

1. 1 2 3  "MOVIE REVIEW: B.A.PASS" [चलचित्र समीक्षा: बी॰ए॰ पास]. दैनिक भास्कर. 2 अगस्त 2013. मूल से 3 अगस्त 2013 को पुरालेखित. अभिगमन तिथि 2 अगस्त 2013.
2. 1 2  "Ajay Bahl : 'B.A. Pass' notes" [अजय बहल: 'बीए पास' टिप्पणी] (अंग्रेज़ी में). मिंट. 01 जून 2013. मूल से 20 जुलाई 2013 को पुरालेखित. अभिगमन तिथि 2 अगस्त 2013. `|date=` में तिथि प्राचल का मान जाँचें (मदद)
3. ↑  "B .A PASS Preview" [बीए पास पूर्वावलोकन] (अंग्रेज़ी में). वीजे मूवी डब्ल्यूएस. 28 जुलाई 2013. मूल से 18 जुलाई 2013 को पुरालेखित. अभिगमन तिथि 2 अगस्त 2013.

बाहरी कड़ियाँ
-------------

* *बीए पास*  इंटरनेट मूवी डेटाबेस पर
* *बीए पास* बॉलीवुड हंगामा पर
* वायर्ड एंगेल्स पर बीए पास
* बीबीसी हिन्दी पर कोमल नाहटा की समीक्षा।
**बीएआईएफ़ डेवलप्मेंट रिसर्च फ़ाउन्डेशन** या **बीएआईएफ़ विकास अनुसंधान फ़ाउन्डेशन** महाराष्ट्र में पुणे के निकट उरुळी कांचन में स्थित एक पुरस्कार-प्राप्त दान संस्था है जो खेती में विकास की दिशा में पहल करती है। इसकी स्थापना १९६७ में मणिभाई देसाई ने **भारतीय ऐग्रो इंड्स्ट्रीज़ फ़ाउन्डेशन** के तौर पर की थी। फ़ाउन्डेशन की मुख्य गतिविथियों में उसके स्थापना इतिहास से उच्च-कोटि के दूध देने वाले गायों को बढ़ावा देना है। इसमें कुछ यूरपीय गायों और भारतीय गायों के बीच संकरण भी शामिल था।

पुरस्कार
--------

१९९७ में संस्था को महाराष्ट्र सरकार द्वारा आदिवासी सेवा संस्था पुरस्कार प्रादान किया गया।

निर्माण और वैपकोल
-----------------

बीएआईएफ़ महाराष्ट्र की एक युवा संस्था निर्माण के लिए मूल संस्था है। वैपकोल (VAPCOL - Vasundhara Agri-Horti Producer Co. Ltd.) कई राज्य में मौजूद एक भूतपूर्व संस्था है जिसे कम्पनी अधिनियम के अंतरगत एक उत्पादक के रूप में पंजीकृत किया गया है। वैपकोल एक गैर-लाभकारी संस्था है जिसे बीएआईएफ़ का समर्थन प्राप्त है। वर्तमान रूप से वैपकोल की अपना एक निजी जालस्थल, फ़ेसबुक पन्ना और वितरण जालक्रम से बिक्री तथा ऑनलाइन बिक्री है।

आलोचना
------

बीएआईएफ़ के आलोचक इस बात पर बल देते हैं कि आयातित गायों की नसलें भारतीय गायों की नसलों के सफ़ाए में सहायक हो रही हैं। 

द हिन्दू समाचार पत्र में पी साईनाथ ने दलील पेश की है कि संकरण से उभरने वाली गाय अधिक दूध देती है, पर उसका खानपान भी अधिक होता है और इस प्रकार की गाय भारतीय वातावरण के लिए अनुकूल नहीं है।

और पढ़ने के लिए
---------------

* *Dhruva*, case study report at Indian Society of Agribusiness Professionals

बाहरी कड़ियाँ
-------------

* आधिकारिक जालस्थल

सन्दर्भ
-------

1. ↑  महाराष्ट्र ज्ञान कॉर्पोरेशन
2. ↑  Ramdas, Sagari R.; Nitya S Ghotge (August 2006). "TIndia's Livestock Economy: The Forsaken Dry lands". *Seminar* (564).
3. ↑  Sainath, P. (6 जनवरी 2012). "Cattle class: native vs exotic". *The Hindu*. Chennai, India. मूल से 7 जुलाई 2014 को पुरालेखित. अभिगमन तिथि 1 अक्तूबर 2018.
4. ↑  "संग्रहीत प्रति". मूल से 9 अक्तूबर 2006 को पुरालेखित. अभिगमन तिथि 1 अक्तूबर 2018.
**इप्सस का युद्ध** 'राजाओ का युद्ध' कहलाता है जो सिकंदर के मरने के बाद उसके उत्तराधिकारियों में 301 ई. पू. में हुआ था। सिकंदर के कोई संतान न थी इसलिए उसका विशाल साम्राज्य बाबुल में उसके मरते ही उसके सेनापतियों में बँट गया और उनमें जब तक बराबर युद्ध चलता रहा जब तक अंतिगोनस का नाश नहीं हो गया। इसी बीच सीरिया के सेल्यूकस ने भारत के चंद्रगुप्त से हारकर संधि में उससे अपने चार प्रांतों के बदले 500 हाथी पाए थे। उन्हीं हाथियों का इस युद्ध में उसने उपयोग किया। अंतिगोनस के बेटे देमेत्रियस ने जब थेसाली में कसांदर को जा घेरा तब कसांदर ने अपनी प्रतिभा का एक अद्भुत चमत्कार दिखाया। अपने पास बहुत थोड़ी संख्या में सेना रख उसने अपने मित्र राजा लेसीमाख़स को लघु एशिया पर हमला करने को भेजा और सेल्यूकस को बाबुल की ओर से अंतिगोनस पर पीछे से हमला करने के लिए संवाद भेजा। उसकी चाल चल गई। देमेत्रियस को ग्रीस छोड़ पिता की मदद को दौड़ना पड़ा और पिता पुत्र की सेनाएँ लेसीमीख़स और सेल्यूकस की सेनाओं से फ्रीगिया में इप्सस के मैदान में गुथ गईं। अंतिगोनस के पास 70 हजार पैदल, 10 हजार घुड़सवार और 75 हाथी थे। उधर सेल्यूकस के पास 64 हजार पैदल, 10 हजार 5 सौ घुड़सवार और 480 हाथी थे। इस युद्ध में हाथियों ने जीत का पासा पलट दिया वरना देमेत्रियस का हमला शत्रुओं की सँभाल का न था। पहली और आखिरी बार पश्चिमी एशिया की लड़ाई में हाथियों का इस्तेमाल इतना लाभकर सिद्ध हुआ। परिणाम यह हुआ कि साम्राज्य टुकड़ों में बँट गया और पूर्व का भाग सेल्यूकस के हाथ आया। ग्रीक साम्राज्य का केंद्रीकरण न हो सका। उस केंद्रीकरण का स्वप्न देखनेवाला अंतिगोनस इप्सस के युद्ध में ही मारा गया।

इन्हें भी देखें
---------------

* इस्सस का युद्ध
इस्माइल पाशा
**इस्माइल पाशा** (अरबी: إسماعيل باشا‎ Ismā‘īl Bāshā, तुर्की भाषा: İsmail Paşa ; १८३० - १८९५) सन १८६३ से १८७९ तक मिस्र तथा सूडान का ख़ेदिव (शासक की उपाधि) था। १८७९ में उसे ग्रेट ब्रिटेन के दबाव में पदच्युत होना पड़ा। अपने शासन काल में उसने अपने दादा मेहमत अली की भांति मिस्र और सूडान का आधुनीकीकरण किया, औद्योगिक तथा आर्थिक विकास में जमकर निवेश किया। इसके शासन काल में देश की सीमाओं का विस्तार भी किया।

परिचय
-----

इस्माइल पाशा का जन्म काहिरा में हुआ था। वह इब्राहीम पाशा का द्वितीय पुत्र तथा प्रख्यात मेहमत अली का पौत्र था। उसकी शिक्षा सेंट साइर (St. Cyr) में हुई। सईद के पश्चात् १८६३ ई. में यह वाइसराय बना और १८६७ ई. में ख़ेदिव की वंशानुगत उपाधि धारण की। सुलतान ने १८७२ ई. में इसे संधि करने तथा निजी सेना रखने का अधिकार दे दिया। 

इस्माइल पाशा ने अपने शासन क्षेत्र में अनेक आंतरिक सुधार किए। १८७४ ई. में इसने दक्षिण की ओर अपने राज्य की सीमाएँ बढ़ानी शुरू कीं और दार फुर पर अधिकार कर लिया। पश्चात् सर सैमुएल बेकर तथा जनरल गॉरडन नामक सूडान के गवर्नरों के माध्यम से दास व्यापार को समाप्त करने की कोशिश की। अपनी विशाल प्रतिश्रुतियों के लिए पैसा जुटाने के वास्ते इसने १८७५ ई. में ४०,००,००० पौंड के बदले ब्रिटेन को स्वेज नहर के १,७७,००० शेयर बेच दिए। लेकिन मिस्र की मुद्रास्थिति इससे सुधरी नहीं। दिनों दिन वह बदतर ही होती गई। तब कई असफलताओं के बाद मिस्र की पूँजी पर ब्रिटेन तथा फ्रांस का सम्मिलित नियंत्रण स्थापित किया गया और इस्माइल पाशा ने वचन दिया कि वह १८७९ ई. तक देश के संवैधानिक सरकार की स्थापना कर देगा। लेकिन वचन पूरा न किया जा सका और कई यूरोपीय राष्ट्रों के हस्तक्षेप के बाद १८७९ ई. में सुल्तान ने इस्माइल पाशा को पदच्युत करके अपने बड़े पुत्र राजकुमार तौहीफ को ख़ेदिव बनाया। इस्माइल पाशा कांस्टेंटिनोपल चला गया और वहीं १८९५ में उसकी मृत्यु हो गई।

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 37724276
* एल॰सी॰सी॰एन॰: n81018630
* आई॰एस॰एन॰आई: 0000 0000 8386 9932
* जी॰एन॰डी॰: 11933254X
* ट्रोव:
* एस॰यू॰डी॰ओ॰सी॰: 158519744
* बी॰एन॰एफ॰: cb10779500c (आँकड़े)

 |